Der har været en god fortjeneste at hente, hvis man som husejer i Aalborg Kommune har solgt sit hus bare fem år, efter det er købt. Det viser nye tal fra Boligsiden.dk. Boligsiden.dk har undersøgt salgsprisen for villaer og rækkehuse, der er købt i perioden 1/9-2009 og 31/8-2011, og er solgt igen mellem 1/9-2014 og 31/8-2016. Og det er langt fra småbeløb, der er tale om. Bare i Aalborg Kommune har 89 procent af de solgte huse i perioden, været solgt med en gennemsnitlig fortjeneste på 526.153 kroner. Det svarer til en gennemsnitlig fortjeneste på 42 procent. - Det er helt tydeligt, at det har været en særdeles god forretning at sælge sin villa eller sit rækkehus i bestemte kommuner, siger Birgit Daetz, der er kommunikationsdirektør for Boligsiden.dk, i en pressemeddelelse. Se hvilke fortjenester, der er hentet i din kommune her
Næsten ni ud af ti huse i Aalborg Kommune er solgt med fortjeneste bare fem år efter, de er købt. Det viser nye tal fra Boligsiden.dk